10.2.07  3. postoperativer Tag    Nach dere Bluetkonserve gahts mir viel besser. Hüt Morge han ich sogar e chli hunger gah und han de ganzi Schoppe ustunke. S'Mami hät mir no en zweite gmacht und de han ich au grad gläärt. Am Mittag han ich s'erst mal wieder Brei gässe und au z'Vieri han ich rächt zuegschlage. Ich chan au scho wieder e chli spiele. Am Namitag han ich scho s'erst mal e chli chöne lächle. Leider  isch es nöd für lang gsi. S Morphium händs ebe am 13:30 abgstellt und ich han dänn bald e chli Schmerze übercho und kei Lust meh gha zum spiele.